Economiștii văd însă și nori la orizont: lipsa de investiții pe termen lung, o rețea de comunicații ineficientă care împiedică companiile să intre în lumea Internetului Lucrurilor, în care dispozitivele smart vor comunica între ele, și inflația slabă care-i afectează pe cei cu economii.  Consiliul celor cinci „înțelepți“ într-ale economiei, consilieri pentru guvernul german în ceea ce privește politicile economice, estimează că economia Germaniei va crește cu 2% anul acesta și va accelera la 2,2% anul viitor.